Golf de Nàpols

Lo golf de Nàpols (en italian: Golfo di Napoli; en napolitan: Gurfe 'e Napule), conegut tanben coma baia de Nàpols (en italian: Baia di Napoli), es un golf d'aperaquí 15 quilomètres de larg situat long de la còsta sud-oèst d'Itàlia (província de Nàpols, region de Campània). Se dobrís a l'oèst sus la mar Mediterranèa. Es bordat al nòrd per las vilas de Nàpols e de Pozzuoli, a l'èst pel Vesuvi, e al sud per la peninsula de Sorrento. La peninsula separa lo golf de Nàpols del golf de Salèrn, que compren la còsta amalfitana.

Las illas de Capri, Iscla e Procida son situadas dins le golf de Nàpols. La region es una destinacion toristica, amb las roïnas romanas de Pompeï e d'Erculan al pè de Vesuvi (destruïts durant l'erupcion de Vesuvi de 79 après JC), long de la còsta nòrd.

Amb l'illa d'Iscla e los golfs de Pozzuoli e Gaeta, las aigas localas abrigan de varietats de balenas e de dalfins, i comprés de rorquals comuns e cachalòts.
Categoria:Golf de la mar Mediterranèa